text: Падчас кожнай працэсіі і кожнай сьвятой Імшы парафіяльная капліца была перапоўненая парафіянамі: сем’ямі з дзецьмі, людзьмі дарослымі і сталымі.
  Вітаючы дзесяткі вернікаў, якія прыйшлі на ранішнюю працэсію, ксёндз-пробашч дзякаваў Пану Богу: «Дзякуем Богу за дар збаўленьня. Дзякуем, што Божая любоў дакранулася кожнага з нас, за тое, што Бог падымае і ўзносіць нашую слабую людзкую натуру. Каб нашая душа разам зь Ім радавалася супакоем, якім ён нас адорвае».
  Падчас Велікоднай урачыстасьці ксёндз-пробашч таксама ўдзяліў хрост нованароджанаму парафіяніну. А на завяршэньне з вуснаў сьветара тройчы прагучала радаснае «Хрыстос Уваскрос!», а шматгалосы хор адказаў «Сапраўды Уваскрос!»